cyanic-selkie/wikianc huggingface dataset:
Scream (ταινία, 1996)
Συνέχειες
thumb|160px| Η [[Νιβ Κάμπελ πρωταγωνίστησε και στις πέντε ταινίες της σειράς στο ρόλο της Σίντνεϊ Πρέσκοτ]] Ο Κέβιν Γουίλιαμσον είχε ήδη γράψει δύο προσχέδια πέντε σελίδων για πιθανές συνέχειες μαζί με το σενάριο του Scream. Όταν η Dimension αγόρασε το σενάριο υπέγραψε συμβόλαιο με τον Γουίλιαμσον για δύο συνέχειες, αν φυσικά η πρώτη ταινία αποδεικνυόταν επιτυχημένη. Μετά από μια άκρως επιτυχημένη δοκιμαστική προβολή του Scream, η Dimension πρόσφερε και στον Κρέιβεν συμβόλαιο να σκηνοθετήσει τις δύο μελλοντικές συνέχειες. Μετά τον εισπρακτικό και καλλιτεχνικό θρίαμβο της ταινίας, το Scream 2 πήρε το πράσινο φως και ξεκίνησε παραγωγή ενώ το Scream προβαλλόταν ακόμα στους κινηματογράφους. Του δόθηκε μεγαλύτερος προϋπολογισμός και όλοι οι ηθοποιοί που επέζησαν Κάμπελ, Αρκέτ, Κοξ, Κένεντι και Σράιμπερ επέστρεψαν μαζί με τους Κρέιβεν στη σκηνοθεσία, Γουίλιαμσον στο σενάριο, Λούσιερ στο μοντάζ και Μπελτράμι στη μουσική. Το τρίτο Scream ακολούθησε τρία χρόνια μετά, με όλο το συνεργείο και καστ ηθοποιών των προηγούμενων ταινιών να επιστρέφουν, για να δημιουργήσουν το τότε τελευταίο κεφάλαιο και να ολοκληρώσουν την τριλογία. Οι τρεις πρώτες ταινίες της σειράς ακολουθούσαν την ιστορία της Σίντνεϊ Πρέσκοτ. Η Σίντνεϊ σε ολόκληρη την τριλογία ερχόταν αντιμέτωπη με τους δολοφόνους που μεταμφιέζονταν ως Ghostface και με τη σχέση της νεκρής μητέρας της, η οποία προκάλεσε όλα τα γεγονότα των ταινιών. To Scream 2, όπως και ο προκάτοχός του, πήρε θετικά σχόλια ενώ πήγε εξίσου καλά εισπρακτικά, ενώ το Scream 3 έλαβε ως επί το πλείστον αρνητικές κριτικές ενώ και εισπρακτικά κινήθηκε λιγότερο καλά σε σύγκριση με τα δύο προηγούμενα Scream.
Δεκαπέντε χρόνια μετά την κυκλοφορία του πρώτου Scream και έντεκα χρόνια μετά την κυκλοφορία του Scream 3, η The Weinstein Company κυκλοφόρησε μια καινούρια συνέχεια, το Scream 4, στις 15 Απριλίου 2011 με τους Κάμπελ, Κοξ και Αρκέτ να επαναλαμβάνουν τους ρόλους τους και τους Κρέιβεν, Γουίλιαμσον και Μπελτράμι στην παραγωγή. Η Weinstein Company δήλωσε ότι η επιτυχία του Scream 4 θα οδηγήσει και σε άλλες συνέχειες και σε μια καινούρια τριλογία Scream με τους Κάμπελ, Αρκέτ , Κρέιβεν και Γουίλιαμσον να έχουν υπογράψει ή εκφράσει ενδιαφέρον να συμμετάσχουν σε μελλοντικές συνέχειες. Ωστόσο, μετά την απογοητευτική εισπρακτική πορεία της τέταρτης ταινίας, οποιαδήποτε πιθανή συνέχεια ακυρώθηκε.
Είκοσι πέντε χρόνια μετά την κυκλοφορία του πρώτου Scream και δέκα χρόνια μετά το Scream 4, μια πέμπτη ταινία μπήκε στο στάδιο της ανάπτυξης. Οι Ματ Μπετινέλι-Όλπιν και Τάιλερ Τζίλετ ανέλαβαν τη σκηνοθεσία και ο Κέβιν Γουίλιαμσον την παραγωγή. Το Μάιο του 2020, ανακοινώθηκε ότι η Νιβ Κάμπελ βρισκόταν σε διαπραγματεύσεις να επαναλάβει το ρόλο της Σίντνεϊ Πρέσκοτ στην πέμπτη ταινία. Τον ίδιο μήνα ανακοινώθηκε η συμμετοχή του Ντέιβιντ Αρκέτ και ότι οι Τζέιμς Βάντερμπιλτ και Γκάι Μπιούσικ θα γράψουν το σενάριο. Επίσης επιβεβαιώθηκε ότι η ταινία θα ξεκινήσει γυρίσματα μέσα στο 2021. Η ταινία κυκλοφόρησε στους κινηματογράφους στις 14 Ιανουαρίου 2022 και έλαβε κυρίως θετικά σχόλια από τους κριτικούς.
Η Κάμπελ και οι σκηνοθέτες της πέμπτης ταινίας εξέφρασαν ενδιαφέρον να συμμετάσχουν σε μελλοντικές συνέχειες της σειράς. Μια έκτη ταινία ανακοινώθηκε επίσημα στις 3 Φεβρουαρίου 2022 με την ίδιους συντελεστές και με τα γυρίσματα να ξεκινούν στα μέσα του 2022 στο Μόντρεαλ του Καναδά. Το Μάρτιο του 2022, ανακοινώθηκε ότι η ταινία θα κυκλοφορήσει στις 31 Μαρτίου 2023, με την Κόρτνεϊ Κοξ να επιστρέφει στο ρόλο της Γκέιλ Γουέδερς. Στις 10 Μαΐου 2022, ανακοινώθηκε η επιστροφή των Μελίσα Μπαρέρα, Τζένα Ορτέγκα, Μέισον Γκούντινγκ και Τζάζμιν Σαβόι Μπράουν, ενώ την επόμενη μέρα ανακοινώθηκε ότι η Χέιντεν Πανετιέρ θα επαναλάβει το ρόλο της Κίρμπι Ριντ από το Scream 4. Στις 6 Ιουνίου 2022, ανακοινώθηκε ότι η Κάμπελ δεν θα επιστρέψει. Η ηθοποιός έκανε μια δήλωση σχετικά με το συμβόλαιό και τις διαπραγματεύσεις που είχε με την Paramount: "Ως γυναίκα έπρεπε να δουλέψω εξαιρετικά σκληρά για να εδραιώσω την αξία μου, ειδικά σε ότι αφορά το "Scream". Ένιωσα ότι η προσφορά που μου παρουσιάστηκε δεν ισοδυναμούσε με την αξία που έχω φέρει στη σειρά ταινιών". Η ταινία κυκλοφόρησε στους κινηματογράφους στις 10 Μαρτίου 2023 και έλαβε θετικές κριτικές.
Διαμάχες
Στα χρόνια μετά την κυκλοφορία του Scream, η ταινία έχει κατηγορηθεί ότι εμπνέει εγκλήματα παρόμοια με αυτά που απεικονίστηκαν σε αυτή και ότι προκαλεί βίαιες πράξεις.
Τον Ιανουάριο του 1998, ο 16χρονος Μάριο Παντίγια και ο 14χρονος ξάδερφός του Σάμιουελ Ραμίρεζ, μαχαίρωσαν τη μητέρα του Μάριο, Τζίνα Καστίγιο, 45 φορές, σκοτώνοντάς την. Η υπόθεση έγινε γνωστή ως «Ο Φόνος του Scream» και έπεσε κάτω από τον εξονυχιστικό έλεγχο των μέσων μαζικής ενημέρωσης όταν τα δύο αγόρια ισχυρίστηκαν ότι εμπνεύστηκαν τον φόνο από τις ταινίες Scream και Scream 2. Τα δύο παιδιά ομολόγησαν ότι διέπραξαν το έγκλημα επειδή χρειάζονταν χρήματα για να χρηματοδοτήσουν μια σειρά δολοφονιών, αγοράζοντας δύο κοστούμια του δολοφόνου Ghostface και τη συσκευή αλλαγής φωνής που χρησιμοποιεί ο δολοφόνος στην ταινία. Κατά τη διάρκεια της δίκης τους, η ψυχολόγος Μάντελιν Λιβάιν, η οποία έχει μελετήσει την επίδραση της βίας στα παιδιά, δήλωσε: «''Υπάρχουν ένα σωρό λόγοι γιατί αντέδρασαν κατά αυτόν τον τρόπο. Αλλά μήπως η ταινία τους έδωσε ένα προσχέδιο; Απολύτως»''. Η υπόθεση αναμενόταν να τονίσει την επίδραση που έχουν οι βίαιες ταινίες στους εφήβους. Ωστόσο, ο προεδρεύων δικαστής Τζον Τσερόσκι διέταξε τα στοιχεία που αφορούν την ταινία Scream να παραγραφούν και η υπόθεση να μην αναφέρεται πια ως «Ο Φόνος του Scream». Επίσης αρνήθηκε την είσοδο μέσων μαζικής ενημέρωσης στην αίθουσα του δικαστηρίου, με την πρόθεση, η υπόθεση να δικαστεί ως δολοφονία και τίποτα άλλο.
Στις 4 Μαΐου 1999, μετά τη σφαγή στο λύκειο Κολουμπάιν και την αύξηση των δημοσιευμάτων σχετικά με την επίδραση των βίαιων ταινιών, παιχνιδιών και άλλων μέσων της κοινωνίας, η Επιτροπή Γερουσίας Εμπορίου, Επιστημών και Μεταφορών των Ηνωμένων Πολιτειών πραγματοποίησε ακρόαση σχετικά με το μάρκετινγκ ταινιών του Χόλιγουντ στους νέους. Η επιτροπή επικεντρώθηκε συγκεκριμένα στις ταινίες τρόμου. Η εναρκτήρια σκηνή του Scream προβλήθηκε στην επιτροπή ως παράδειγμα αρνητικού μέσου ενημέρωσης, που μπορεί να παρακολουθήσουν τα παιδιά.
Στις 3 Ιουνίου 2002, ένα 17χρονο αγόρι παρέσυρε τη φίλη του, την 15χρονη Άλις Μποπέρ, μακριά από το σπίτι των γονιών της στο Σεντ-Σεμπαστιέν-σιρ-Λουάρ της Γαλλίας και τη μαχαίρωσε 42 φορές ενώ φορούσε τη μάσκα του Ghostface. Έφυγε τρέχοντας όταν είδε ένα γείτονα να πλησιάζει και το κορίτσι πρόλαβε και είπε στο γείτονα το όνομα του δράστη της πριν πεθάνει από τα τραύματά της. Αφού συνελήφθη, το αγόρι είπε στην αστυνομία ότι ήθελε να σκοτώσει κάποιον για να μιμηθεί τον χαρακτήρα Ghostface από το Scream.
Κληρονομιά
Πριν την κυκλοφορία του Scream η δημοτικότητα των ταινιών τρόμου είχε θεωρηθεί ότι ήταν σε ύφεση με πολλές ταινίες να κυκλοφορούν απευθείας σε βίντεο, ενώ αυτές που κυκλοφορούσαν στους κινηματογράφους, αποτελούσαν συνέχειες σε ήδη δημοφιλείς και εδραιωμένες σειρές ταινιών όπως: Η Νύχτα με τις Μάσκες (Halloween, 1978), Παρασκευή και 13 (Friday the 13th, 1980), Εφιάλτης στο Δρόμο με τις Λεύκες (Α Nightmare on Elm Street, 1984) και Ο Σχιζοφρενής Δολοφόνος με το Πριόνι (The Texas Chainsaw Massacre, 1974), ικανές να προσελκύσουν το κοινό, παρά τη μείωση του προϋπολογισμού τους και τα αρνητικά σχόλια των κριτικών. Η συνεχής παραγωγή των συνεχειών αυτών συνέβαλε στην εξοικείωση του κοινού με τους εικονικούς δολοφόνους των τελών της δεκαετίας του '70 και των αρχών της δεκαετίας του '80, όπως ο Φρέντι Κρούγκερ, ο Μάικλ Μάγιερς και ο Τζέισον Βούρχις, οι οποίοι θεωρήθηκε ότι έχασαν την ικανότητά τους να προκαλούν το ενδιαφέρον ή τον φόβο του κοινού τους. Το Scream, χρησιμοποιώντας ένα δημοφιλές και ελκυστικό καστ, καθώς και ένα καινοτόμο σενάριο, που χλεύαζε και αγκάλιαζε τις συμβάσεις των ταινιών τρόμου, οι οποίες με τον καιρό θεωρήθηκαν κλισέ, πιστώθηκε το γεγονός ότι άλλαξε την κατάσταση του είδους: έγινε καλλιτεχνική και εμπορική επιτυχία και εκτίναξε την καριέρα πολλών από τους πρωταγωνιστές του. Ήταν τόσο μεγάλη η επίδραση του Scream, που μερικοί σχολιαστές θεώρησαν την κληρονομιά της ταινίας ως μια ξεχωριστή εποχή δημιουργίας ταινιών τρόμου που επηρεάστηκαν και κυκλοφόρησαν μετά το Scream. Μετά την κυκλοφορία της ταινίας, πολλά στούντιο, συμπεριλαμβανομένου και της Dimension Films, έσπευσαν να εκμεταλλευτούν την απροσδόκητη επιτυχία της ταινίας με την κυκλοφορία ταινιών όπως Ξέρω τι Κάνατε Πέρυσι το Καλοκαίρι (I Know What You Did Last Summer, 1997) και Το Ξύπνημα των Θρύλων (Urban Legend, 1998) καθώς και την κυκλοφορία συνεχειών δημοφιλών, αλλά φθινουσών σειρών ταινιών όπως Halloween H20: Είκοσι Χρόνια Μετά (Halloween H20: 20 Years Later, 1998) και Η Νύφη του Τσάκι (Bride of Chucky, 1998).
Τον Ιούνιο του 2001, το Scream ήταν ανάμεσα στις 400 υποψήφιες ταινίες σε τρεις κατηγορίες του Αμερικανικού Ινστιτούτου Κινηματογράφου. Η ίδια η ταινία ήταν υποψήφια στην κατηγορία AFI 100 Χρόνια...100 Τρόμοι, ο Ghostface ήταν υποψήφιος στην κατηγορία AFI 100 Χρόνια...100 Ήρωες και Κακοί και η ατάκα «Σου αρέσουν οι ταινίες τρόμου;» ("Do you like scary movies?") στην κατηγορία AFI 100 Χρόνια...100 Κινηματογραφικές Ατάκες.
Αναφορές στις ταινίες τρόμου
Στο Scream γίνονται πολυάριθμες αναφορές σε πολλές ταινίες τρόμου. Δύο αναφορές αφορούν την ταινία Εφιάλτης στο Δρόμο με τις Λεύκες και τον σκηνοθέτη Γουές Κρέιβεν. Ο επιστάτης, που υποδύεται ο σκηνοθέτης σε μια σκηνή της ταινίας, φοράει τα ρούχα του Φρέντι Κρούγκερ. Αργότερα στην ταινία, η Τέιτουμ λέει στη Σίντνεϊ: «αρχίζει να μοιάζει με ταινία του Γουές Κάρπεντερ», ένα πλασματικό όνομα που δημιουργείται από τα ονόματα των σκηνοθετών Γουές Κρέιβεν και Τζον Κάρπεντερ σκηνοθέτης του Η Νύχτα με τις Μάσκες. Για την ακρίβεια η ταινία Η Νύχτα με τις Μάσκες αναφέρεται πολλές φορές από τους πρωταγωνιστές.
Επίσης, το επώνυμο του Μπίλι, Λούμις, είναι ίδιο με το χαρακτήρα του Ντόναλντ Πλέζανς, το οποίο ήταν ίδιο με τον εραστή της Μάριον Κρέιν στο Ψυχώ (Psycho, 1960).
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1996 Κατηγορία:Ταινίες παραγωγής Miramax Films Κατηγορία:Αμερικανικές θρίλερ ταινίες Κατηγορία:Αγγλόφωνες ταινίες Κατηγορία:Αμερικανικές ταινίες μυστηρίου Κατηγορία:Αμερικανικές ταινίες τρόμου Κατηγορία:Ταινίες σε σκηνοθεσία Γουές Κρέιβεν Κατηγορία:Ταινίες γυρισμένες στην Καλιφόρνια Κατηγορία:Ταινίες τοποθετημένες στο 1996 Κατηγορία:Αμερικανικές θρίλερ ταινίες τρόμου Κατηγορία:Ταινίες τρόμου σλάσερ Κατηγορία:Scream (σειρά ταινιών)
Δίοδος εκπομπής φωτός
right|thumb|300px|LED σε διάφορα χρώματα και μεγέθη Δίοδος Εκπομπής Φωτός, (LED, light-emitting diode), αποκαλείται ένας ημιαγωγός ο οποίος εκπέμπει φωτεινή ακτινοβολία στενού φάσματος όταν του παρέχεται μία ηλεκτρική τάση κατά τη φορά ορθής πόλωσης (forward-biased).
Καγκοσίμα
μικρογραφία|275px|Η Καγκοσίμα και το ηφαίστειο Σακουρατζίμα Η Καγκοσίμα (鹿児島, ακριβέστερα: Καγκοσιμά) είναι η πρωτεύουσα και μεγαλύτερη πόλη του Νομού Καγκοσίμα στην Ιαπωνία. Βρίσκεται στο νοτιοδυτικό άκρο της νήσου Κιούσου. Έχει το προσωνύμιο «Νάπολη της Ανατολής» εξαιτίας της θέσης της στη καλδέρα Άιρα, το ζεστό κλίμα και το εντυπωσιακό στρωματοηφαίστειο Σακουρατζίμα. Η Καγκοσίμα το 2010 υπολογίζεται ότι είχε πληθυσμό 605.846 κατοίκους. Η πόλη επεκτάθηκε σημαντικά τη περίοδο 2003-2005 όταν πέντε πόλεις, οι Κοριγιάμα, Ματσουμότο, Κιίρε, Σακουρατζίμα και Γιοσίντα, συγχωνεύτηκαν με την Καγκοσίμα, με αποτέλεσμα η συνολική έκταση της πόλης να φτάσει τα 546,71 τετραγωνικά χιλιόμετρα από τα 289,91 που είχε πριν από τη συγχώνευση.
Δίοδος εκπομπής φωτός
Βασικές αρχές
Το χρώμα του φωτός που εκπέμπεται εξαρτάται από την χημική σύσταση του ημιαγώγιμου υλικού που χρησιμοποιείται, και μπορεί να είναι υπεριώδες, ορατό ή υπέρυθρο. Το μήκος κύματος του φωτός που εκπέμπεται, και, κατά συνέπεια, το χρώμα του, εξαρτάται από το χάσμα ενέργειας των υλικών, τα οποία χρησιμοποιούνται για την δημιουργία του περάσματος p-n, όπου:
Καγκοσίμα
Σε απόσταση 30 χιλιομέτρων από τη Καγκοσίμα είναι το αεροδρόμιο της Καγκοσίμα, στο οποίο εκτελούνται πτήσεις προς την υπόλοιπη Ιαπωνία και τη Νότια Κορέα. Η πόλη έχει μεγάλες εμπορικές συνοικίες και εμπορικά κέντρα, ενώ οι μετακινήσεις πέρα από τα λεωφορεία και τους σιδηρόδρομους, εκτελούνται και με τραμ. Στα εστιατόρια της πόλης υπάρχουν αρκετές τοπικές σπεσιαλιτέ της κουζίνας της επαρχίας Σατσούμα, όπως το κιμπί, το τονκατσού (καπνιστό χοιρινό) και το καρουκάν (γλυκό από ρύζι και γιαμ).
Δίοδος εκπομπής φωτός
Βασικές αρχές
Η βασική αρχή των LED είναι μια επαφή p-n η οποία πολώνεται ορθά για να εγχέει ηλεκτρόνια και οπές μέσα στις p- και n- πλευρές αντίστοιχα. Το εγχεόμενο φορτίο μειονότητας επανασυνδέεται με το φορτίο πλειονότητας στην περιοχή απογύμνωσης ή στην ουδέτερη περιοχή. Σε ημιαγωγούς αμέσου διάκενου η επανασύνδεση οδηγεί σε εκπομπή φωτός αφού η ακτινοβόλα επανασύνδεση κυριαρχεί σε υλικά υψηλής ποιότητας. Σε υλικά έμμεσου χάσματος, η απόδοση εκπομπής φωτός είναι αρκετά φτωχή και οι περισσότερες από τις διαδρομές επανασύνδεσης είναι μη ακτινοβόλες με παραγωγή θερμότητας μάλλον παρά φωτός.
Καγκοσίμα
Πληθυσμιακή μεταβολή
Ο συνολικός αριθμός των κατοίκων της πόλης Καγκοσίμα κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:
Παραπομπές
Κατηγορία:Νομός Καγκοσίμα Κατηγορία:Πόλεις της Ιαπωνίας
Δίοδος εκπομπής φωτός
Τρόπος λειτουργίας και δομή
Μια δίοδος εκπομπής φωτός (light emitting diode,LED) είναι στην ουσία μια ένωση pn που έχει κατασκευαστεί από ένα ημιαγωγό άμεσου ενεργειακού χάσματoς, όπως για παράδειγμα το GaAs, και στην οποία η επανασύνδεση των ζευγών ηλεκτρονίων – οπών (ΖΗΟ) έχει αποτέλεσμα την εκπομπή φωτονίων. Η ενέργεια των εκπεμπόμενων φωτoνίων, hv, ισούται κατά προσέγγιση με το ενεργειακό χάσμα Eg
Eg = Eφωτονίου = h·v
Η δομή ενός LED πρέπει να είναι τέτοια ώστε τα εκπεμπόμενα φωτόνια να μπορούν να απομακρύνονται από την διάταξη χωρίς να επαναπορροφώνται από το ημιαγώγιμο υλικό. Αυτό σημαίνει ότι η p-περιοχή πρέπει να είναι επαρκώς ρηχή, ή διαφορετικά πρέπει να χρησιμοποιήσουμε διατάξεις ετεροδομών.
Η εξωτερική απόδοση ηεξ ενός LED είναι ένα μέτρο της απόδοσης της μετατροπής της ηλεκτρικής ενέργειας σε εκπεμπόμενη εξωτερικά φωτεινή ενέργεια. Στο μέγεθος αυτό συνυπολογίζεται η εσωτερική απόδοση της ακτινοβολούσας διαδικασίας επανασύνδεσης και η επακόλουθη απόδοση της εξόδου των φωτονίων από την διάταξη. Η ηλεκτρική ενέργεια στην είσοδο ενός LED ισούται απλά με το γινόμενο του ρεύματος επί την ηλεκτρική τάση της διόδου (I × V). Αν η φωτεινή ισχύς που εκπέμπεται από την διάταξη είναι Pout ,τότε
ηεξ = Pεξ(οπτική)× 100% / I·V
Για τους ημιαγωγούς εμμέσου ενεργειακού διακένου, η τιμή της απόδοσης είναι μικρότερη από 1%, ενώ για τους ημιαγωγούς αμέσου ενεργειακού διακένου με την ορθή δομή διάταξης, η ηεξ μπορεί να είναι αρκετά μεγάλη.
LED Ετεροεπαφής Υψηλής Εντάσεως
Μια ένωση p-n ανάμεσα σε δύο ημιαγωγούς με διαφορετική νόθευση, οι οποίοι όμως αποτελούνται από το ίδιο υλικό, έχουν δηλαδή το ίδιο ενεργειακό διάκενο g E, ονομάζεται ομοεπαφή. Μια ένωση ανάμεσα σε δύο ημιαγωγούς με διαφορετικό ενεργειακό διάκενο ονομάζεται ετεροεπαφή. Μια ημιαγώγιμη δομή διάταξης η οποία περιλαμβάνει ενώσεις ανάμεσα σε υλικά με διαφορετικό ενεργειακό διάκενο ονομάζεται διάταξη ετεροδομής.
Αν η LED κατασκευάζεται από ένα απλό ημιαγωγό, υπάρχει ένας αριθμός προβλημάτων που μειώνει την απόδοση της συσκευής. Ένα σημαντικό πρόβλημα είναι ότι σε μία LED ομοιδομής (μια συσκευή βασισμένη σε ένα απλό ημιαγωγό), ο όγκος εκπομπής φωτονίων πρέπει να είναι κοντά στην επιφάνεια ώστε τα εκπεμπόμενα φωτόνια να μην απορροφώνται ξανά. Αφού κοντά στην επιφάνεια η ποιότητα του ημιαγωγού δεν είναι συνήθως πολύ καλή λόγω της παρουσίας καταστάσεων ατελειών, αυτό προκαλεί μεγάλο αριθμό μη ακτινοβόλων επανασυνδέσεων με την βοήθεια επιφανειακών καταστάσεων. Ένα ακόμα πρόβλημα είναι το ότι τα ηλεκτρόνια που εγχέονται από την πλευρά στην p-περιοχή μπορούν να διαχυθούν σε μεγάλες αποστάσεις πριν επανασυνδεθούν με οπές. Έτσι ο ενεργός όγκος από τον οποίο εξέρχονται τα φωτόνια είναι πολύ μεγάλος. Η ετεροδομή LED λύνει αυτά τα προβλήματα εγχέοντας φορτίο από ένα υλικό μεγαλύτερου ενεργειακού διάκενου σε μια περιοχή στενού διάκενου.
Οι διατάξεις LED που έχουν στόχο την αύξηση της έντασης του φωτός στην έξοδο κάνουν χρήση της διπλής ετεροδομής.
Οι LEDs ετεροδομών κατασκευάζονται με επιταξιακές διαδικασίες και η ενεργός περιοχή κρατείται στα 0.1-0.2 μm. Τα υλικά που συνήθως χρησιμοποιούνται είναι GaAs/AlGaAs το οποίο αναπτύσσεται σε GaAs και InGaAs/InGaAsP που αναπτύσσεται σε στρώματα InP.
LED Εκπομπής Άκρου
Ένα σημαντικό στοιχείο στην οπτική επικοινωνία είναι η απόδοση με την οποία το φως που εκπέμπεται από μια LED συζεύγνυται σε μια οπτική ίνα. Για να πραγματοποιηθεί μια ικανοποιητική σύζευξη χρειάζεται κανείς μια ισχυρά ευθυγραμμισμένη δέσμη. Η τεχνολογία ετεροδομών χρησιμοποιείται για να κατασκευαστεί η LED εκπομπής άκρου (edge emitting LED) Ένα σημαντικό στοιχείο της LED εκπομπής άκρου είναι τα στρώματα μανδύα μεγάλου ενεργειακού χάσματος τα οποία περιορίζουν όχι μόνο τα ηλεκτρόνια και τις οπές στο ενεργό στρώμα, αλλά επίσης αναγκάζουν τα εκπεμπόμενα φωτόνια να κινηθούν κατά μήκος του άξονα της LED και να εξέρχονται από το άκρο της συσκευής.
LED Εκπομπής Επιφάνειας
Μια σημαντική κατηγορία των LEDs είναι η LED εκπομπής επιφάνειας (surface emitting LED) η οποία πραγματοποιήθηκε για πρώτη φορά από τους Burrus και Dawson το 1970. Μια οπτική ίνα συζεύγνυται στο άκρο της LED με απόξεση της LED, προσαρμόζοντας την ίνα με εποξική ρητίνη. Η ίδια η LED είναι μια LED ετεροδομής με μία λεπτή ενεργό περιοχή χαμηλού ενεργειακού χάσματος η οποία περιβάλλεται από περιοχές μεγάλου ενεργειακού χάσματος.
Τα φωτόνια που εκπέμπονται συζεύγνυται απ’ ευθείας στην οπτική ίνα. Σε διάφορες δομές ένας μικροφακός τοποθετείται στη LED για να βελτιώσει την απόδοση σύζευξης.
Εφαρμογές
Οι εφαρμογές των LED μπορούν να χωριστούν σε τρεις κατηγορίες:
1. Ορατή απεικόνιση, όπου το φως κατευθύνεται περισσότερο ή λιγότερο στο ανθρώπινο μάτι για να μεταφέρει ένα μήνυμα ή μια έννοια.
2. Φωταγώγηση, όπου το φως από τα LED ανακλάται από αντικείμενα για να μπορούν αυτά να είναι ορατά.
3. Παράγωγη φωτός για μέτρηση και αλληλεπίδραση με διαδικασίες που δεν γίνονται αντιληπτές από το ανθρώπινο μάτι.
Εξωτερικοί σύνδεσμοι
Κατηγορία:Οπτοηλεκτρονική Κατηγορία:Φωτεινές πηγές Κατηγορία:Ηλεκτρικοί λαμπτήρες
Αντώνης Στρατάκης
Ο Αντώνης Στρατάκης (Δράμα, 16 Μαρτίου 1947 - Άγιος Νικόλαος, 27 Σεπτεμβρίου 2008) ήταν Έλληνας εκπαιδευτικός και πολιτικός, που χρημάτισε Νομάρχης Λασιθίου από το 2003 ως το θάνατό του.
Οικογένεια
Η καταγωγή του ήταν από το Καμινάκι του Λασιθίου. Παντρεύτηκε τη Ζαχαρούλα Πυθαρούλη και απέκτησαν 2 γιους.
Σταδιοδρομία
Ο Αντώνης Στρατάκης ακολούθησε παιδαγωγικές σπουδές αρχικά στην Παιδαγωγική Ακαδημία του Ηρακλείου και εν συνεχεία στο Μαράσλειο Διδασκαλείο (μετεκπαίδευση). Εργάστηκε σε διάφορα σχολεία στον Έβρο και στο Λασίθι. Ήταν εκπρόσωπος του συλλόγου εκπαιδευτικών πρωτοβάθμιας εκπαίδευσης σε πολλά συνέδρια της ΔΟΕ.
Νομάρχης
Πέθανε από καρκίνο σε ηλικία 62 ετών το Σεπτέμβριο του 2008 και κηδεύτηκε με δημόσια δαπάνη από το Β΄ Νεκροταφείο του Αγίου Νικολάου.
Πηγές
Κατηγορία:Έλληνες εκπαιδευτικοί Κατηγορία:Νομάρχες Λασιθίου
Παναγιώτης Ταρασουλέας
Ο Παναγιώτης Ταρασουλέας (1923 - 2006) ήταν Έλληνας δικαστής και επίτιμος αντεισαγγελέας του Αρείου Πάγου.
Στις 18 Ιανουαρίου 1989, δέχτηκε επίθεση από την οργάνωση 17 Νοέμβρη. Οι δράστες τον πυροβόλησαν στα πόδια έξω από το σπίτι του και μπροστά στα μάτια της γυναίκας του.
Απεβίωσε το 2006 σε ηλικία 83 ετών.
Παραπομπές
Κατηγορία:Έλληνες δικαστικοί Κατηγορία:Θύματα της Ε.Ο. 17Ν Κατηγορία:Θύματα τρομοκρατικών ενεργειών
Ορθόκλαστο
Εμφάνιση
Το ορθόκλαστο απαντά σε όξινα και ενδιάμεσα πλουτωνικά πετρώματα (π.χ. σε γρανίτες, συηνίτες, μονζονίτες κ.α.), σε φλεβικά πετρώματα (πηγματίτες), καθώς και σε μεταμορφωμένα πετρώματα. Συνήθως σχηματίζει στερεό διάλυμα με το ορυκτό αλβίτη (NaAlSi3O8).
Αλλοίωση
Μετατρέπεται σε σερικίτη και σε καολινίτη.
Χρήση
Χρησιμοποιείται στη βιομηχανία για παραγωγή πορσελάνης και γυαλιού.
Βιβλιογραφία
Κατηγορία:Ορυκτά του αργιλίου Ορθοκλαστο Κατηγορία:Ορυκτά του πυριτίου
Χαράλαμπος Παγουλάτος
Ο Χαράλαμπος Παγουλάτος (1903 - 1989), του Γεράσιμου, ήταν Έλληνας νομομαθής.
Βιογραφία
Γεννήθηκε στο Αργοστόλι και ακολούθησε νομικές σπουδές στο Πανεπιστήμιο των Αθηνών.
Στην κυβέρνηση του Παναγιώτη Πιπινέλη ήταν υπουργός Δικαιοσύνης για 5 ημέρες, από τις 17 Ιουνίου ως τις 22 Ιουνίου 1963.
Απεβίωσε σε ηλικία 86 ετών, το 1989.
Παραπομπές
Κατηγορία:Έλληνες νομικοί Κατηγορία:Έλληνες υπουργοί Δικαιοσύνης
Γεώργιος Πάτσης
Ο Γεώργιος Πάτσης (1903 - 23 Απριλίου 1978) ήταν Έλληνας ιεράρχης. Υπήρξε Μητροπολίτης Καλαβρύτων και Αιγιαλείας από το 1957 ως το θάνατό του.
Βιογραφικά στοιχεία
Γεννήθηκε στον Πειραιά το 1903. Αποφοίτησε από τη Θεολογική Σχολή του Εθνικού Και Καποδιστριακού Πανεπηστημίου Αθηνών το 1924. Χειροτονήθηκε διάκονος και πρεσβύτερος σε ηλικία 33 ετών. Δίδαξε στη μέση εκπαίδευση θεολογικά μαθήματα. Στις 18 Απριλίου του 1943, χειροτονήθηκε τιτουλάριος επίσκοπος Σταυρουπόλεως. Το 1952, εξελέγη μητροπολίτης Θήρας Αμοργού Και Νήσων και το 1957 μετατέθηκε στη Μητρόπολη Καλαβρύτων και Αιγιαλείας. Πέθανε στο Αίγιο στις 23 Απριλίου 1978.
Πηγές
Γεωργιος Γεωργιος Γεωργιος
Κανταβρικά όρη
thumb|250px|Άποψη των Πίκος ντε Εουρόπα, το ψηλότερο τμήμα της οροσειράς Τα Κανταβρικά όρη (ισπανικά: Cordillera Cantábrica) αποτελούν την δυτική συνέχεια των Πυρηναίων στην βόρεια Ισπανία. Εκτείνονται παράλληλα προς τον Ατλαντικό Ωκεανό (Βισκαϊκό Κόλπο), από τις ακτές του οποίου απέχουν μόλις 30 χλμ.. Οι υψηλότερες κορυφές των Κανταβρικών ορέων είναι οι: "Πένια Κορρέα" (ισπ. Peña Correa) (2069 μ.), η "Πένια Λάμπρα" (2008 μ.), η "Κοντές" (2373 μ.), η "Πένια Πριέτα (2529 μ.), η "Πένια Βιέχα" (2649 μ.) και η "Πένια (ή Τόρρε) ντε Θερρέντο" που είναι και η υψηλότερη κορυφή (2678 μ.). Την τελευταία αυτή κυρίως οι ναυτικοί την αποκαλούν από πολύ παλιά "Κορυφή της Ευρώπης" επειδή ακριβώς είναι η πρώτη που φαίνεται από τον Ατλαντικό προς την Ευρώπη.
Επίσης τα Κανταβρικά όρη εκτείνονται και προς την Γαλικία με κυριότερες εδώ κορυφές τις: "Καπελόσο" (1616 μ.), "Σιέρρα Κέιχα" (1777 μ.), "Σαν Μαμέντ" (1617 μ.) και η "Ελ Φάρο" (1118 μ.)
Η ονομασία τους οφείλεται στον αρχαίο ισπανικό λαό των Κανταβρών που κατοικούσαν στην περιοχή και ήταν γνωστοί στους αρχαίους γεωγράφους (π.χ. Πλίνιος, Αίθικος κ.ά.)
Εξωτερικοί σύνδεσμοι
Κατηγορία:Βουνά της Ισπανίας Κατηγορία:Οροσειρές της Ισπανίας Κατηγορία:Κανταβρία
Συμμετοχή της Ουκρανίας στη Eurovision
Η Ουκρανία έχει συμμετάσχει στο Διαγωνισμό Τραγουδιού της Eurovision 18 φορές από τότε που έκανε το ντεμπούτο της το 2003 κερδίζοντας τρεις φορές. Η πρώτη νίκη της Ουκρανίας ήρθε από τη Ρουσλάνα, που κέρδισε το διαγωνισμό το 2004 με το "Wild Dances", η δεύτερη νίκη ήρθε το 2016 με το τραγούδι "1944" της Τζαμάλα και η τρίτη νίκη ήρθε το από τους Kalush Orchestra και το τραγούδι "Stefania", κάνοντας έτσι την Ουκρανία την πρώτη Ανατολικοευρωπαϊκή χώρα και την πρώτη στον 21ο αιώνα που κέρδισε τρεις φορές. Η ουκρανική πρωτεύουσα, το Κίεβο ήταν η πόλη φιλοξενίας του διαγωνισμού και για το 2005 και για το.
Από την εισαγωγή των ημιτελικών το 2004, η Ουκρανία είναι η μοναδική χώρα εκτός των Μεγάλων Πέντε που έχει προκριθεί στον τελικό σε κάθε διαγωνισμό που συμμετείχε (η Ουκρανία απείχε το 2015 και το 2019), καθώς και έχει τερματίσει εκτός της πρώτης δεκάδας μόνο έξι φορές. Η Ουκρανία έχει συνολικά οκτώ πλασαρίσματα στην πρώτη πεντάδα, με τον Βέρκα Σέρντιουτσκα και την Άνι Λόρακ  να τερματίζουν στη δεύτερη θέση, με τη Ζλάτα Όγκνιεβιτς στην τρίτη θέση, με τη Μίκα Νιούτον στην τέταρτη  και με τους Go_A στην πέμπτη θέση , μαζί με τις νίκες τους. Οι μόνες χώρες που έχουν περισσότερες φορές τερματίσει στις πρώτες πέντε θέσεις είναι η (12) και η  (10).
Ιστορία
Η Ουκρανία έκανε το ντεμπούτο της το, όταν ο Ολέξαντρ Πονομάριοφ τερμάτισε στην 14η θέση με το τραγούδι "Hasta la vista".
Η Ουκρανία κέρδισε τον διαγωνισμό στη δεύτερη προσπάθεια το, όταν η Ρουσλάνα κέρδισε με το τραγούδι "Wild Dances", νικώντας τη δεύτερη θέση με 17 βαθμούς διαφορά, 280 προς 263. Αργότερα μέσα στη χρονιά, υποστήριξε την Πορτοκαλί Επανάσταση και έγινε Βουλευτής για ένα χρόνο ως μέρος της συμμαχίας του νέου προέδρου.
Το, η Ουκρανία έγινε η πρώτη χώρα της Ανατολικής Ευρώπης που κέρδισε τον διαγωνισμό δύο φορές, όταν η Τζαμάλα νίκησε με το τραγούδι της "1944". Η τηλεψηφοφορία κερδήθηκε από τη και η κριτική επιτροπή από την. Η Ουκρανία βγήκε δεύτερη και στα δύο, αλλά κέρδισε συνολικά με 534 βαθμούς, με την Αυστραλία να βγαίνει δεύτερη με 511 βαθμούς και τη Ρωσία τρίτη με 491 βαθμούς. Το 2017, η Ουκρανία προκρίθηκε για τον τελικό ως διοργανώτρια, ωστόσο πέτυχε το χειρότερο αποτέλεσμα μέχρι σήμερα – την 24η θέση με 36 βαθμούς.
Η Ουκρανία απουσίασε δύο φορές από τον διαγωνισμό, το και το, για λόγους που σχετίζονται με τη συνεχιζόμενη σύγκρουση με τη Ρωσία:
Το, οι Go_A κέρδισαν την εθνική επιλογή Vidbir και επρόκειτο να εκπροσωπήσουν την Ουκρανία με το τραγούδι "Solovey", πριν ο διαγωνισμός ακυρωθεί λόγω της πανδημίας του COVID-19. Αντίθετα, επιλέχθηκαν εσωτερικά για να εκπροσωπήσουν τη χώρα την επόμενη χρονιά με το τραγούδι "Shum", με το οποίο τερμάτισαν στην πέμπτη θέση. Μετά τον διαγωνισμό, το "Shum" μπήκε στο Billboard Global 200 την εβδομάδα της 5ης Ιουνίου, στη θέση 158, και έγινε το πρώτο τραγούδι στην Ουκρανική γλώσσα που κυκλοφόρησε εκεί. Η Ουκρανία κέρδισε τον διαγωνισμό για τρίτη φορά το, με το τραγούδι "Stefania" που ερμήνευσαν οι Kalush Orchestra. Το "Stefania" αργότερα ξεπέρασε την κορυφή του "Shum" στο Billboard Global 200, καταγράφοντας στη θέση 85.
Από την εισαγωγή του ημιτελικού γύρου το 2004, η Ουκρανία είναι η μόνη χώρα που έχει προκριθεί στον τελικό από κάθε Eurovision στην οποία συμμετείχαν (απουσίασαν από τους διαγωνισμούς του 2015 και του 2019). Η Ουκρανία έχει ένα σύνολο από 11 τερματισμούς στην πρώτη δεκάδα (μεταξύ αυτών είναι οκτώ φινιρίσματα στην πρώτη πεντάδα). Η συμμετοχή και η επιτυχία της Ουκρανίας στον διαγωνισμό έχει αναγνωριστεί ως παράγοντας της αυξανόμενης ήπιας δύναμης και της διεθνούς εικόνας της χώρας.
Συμμετοχές
Παρακάτω είναι οι συμμετοχές της Ουκρανίας στον Διαγωνισμό Τραγουδιού της Eurovision μαζί με το αποτέλεσμα τους.
Ιστορικό ψηφοφορίας
Έως το, το ιστορικό ψηφοφορίας της Ουκρανίας έχει ως εξής:
Διαγωνισμός του 2023
Μετά τη νίκη της το, δόθηκε αρχικά η ευκαιρία στην Ουκρανία να φιλοξενήσει τον , ωστόσο, η Ευρωπαϊκή Ραδιοτηλεοπτική Ένωση (EBU) αποφάσισε αργότερα ότι η χώρα δεν θα μπορούσε να φιλοξενήσει λόγω ανησυχιών για την ασφάλεια που προκλήθηκαν από τη ρωσική εισβολή στην Ουκρανία το 2022, καθιστώντας την Ουκρανία την πρώτη χώρα μετά το το  που κέρδισε τον διαγωνισμό αλλά δεν τον φιλοξενούσε την επόμενη χρονιά. Η επιλαχούσα του 2022, το, θα φιλοξενήσει τον διαγωνισμό του 2023 για λογαριασμό της Ουκρανίας και η Ουκρανία θα λάβει αυτόματη πρόκριση για τον τελικό.
Οι μεγάλες βαθμολογίες που έδωσε η Ουκρανία
Στους τελικούς:
Κ.Ε. → Κριτική Επιτροπή T. → Τηλεψηφοφορία
Στους ημιτελικούς:
Εξωτερικοί σύνδεσμοι
Ουκρανια Eurovision
Καντόνια της Κόστα Ρίκα
thumb|right|250px|Τα 81 καντόνια της Κόστα Ρίκα
Οι επαρχίες της Κόστα Ρίκα υποδιαιρούνται σε συνολικά 81 καντόνια.
Δείτε επίσης
Κατηγορία:Γεωγραφία της Κόστα Ρίκα
Αρμόνιος
Ο Αρμόνιος ήταν Συριακής καταγωγής μουσικός που έζησε στα τέλη του 2ου αιώνα και στις αρχές του 3ου αιώνα μ.Χ.
Βίος
Πληροφορίες για τη ζωή και τη δράση του Αρμονίου δεν έχουμε. Ήταν γιος του γνωστικού Βαρδεσάνη. Ελληνοθρεμένος ο ίδιος, ανέλαβε να μελοποιήσει τους Ψαλμούς που είχε συντάξει ο πατέρας του. Τα μέτρα και τη μελωδία των συνθέσεών του χρησιμοποίησε ο Εφραίμ ο Σύρος Με αυτόν αρχίζει η εκκλησιαστική συριακή ποίηση.
Πηγές
Κατηγορία:Σύροι υμνογράφοι
Πρόεδρος της Γαλλικής Πολυνησίας
Ακολουθεί κατάλογος με τα πρόσωπα που διετέλεσαν Πρόεδροι της Γαλλικής Πολυνησίας από το 1984, όταν συστάθηκε το αξίωμα του Προέδρου της Κυβέρνησης. Πρώτος πρόεδρος διετέλεσε ο Γκαστόν Φλος, υπηρετώντας από το 1974 ως το 1987 και μετά έγινε ξανά πρόεδρος, υπηρετώντας από το 1991 ως το 2004, από το 2004 ως το 2005, το 2008, το 2009 και από το 2013 ως το 2014. Επίσης, ο Όσκαρ Τεμαρού υπηρέτησε πολλές θητείες στο αξίωμα, το 2004, από το 2005 ως το 2006, από το 2007 ως το 2008, το 2009 και από το 2011 ως το 2013.
Μ.Α.Σ. Ερμής Λαγκαδά
Ο Μορφωτικός Αθλητικός Σύλλογος Ερμής Λαγκαδά είναι ελληνικός αθλητικός σύλλογος που δραστηριοποιείται στην περιοχή του Λαγκαδά Θεσσαλονίκης. Επίσημα χρώματά του είναι το πράσινο και το λευκό, ενώ η ιστορία του ξεκινά το 1978. Αντλεί το όνομά του από τον Ερμή, θεό του εμπορίου και των κλεφτών σύμφωνα με τη θρησκεία των αρχαίων Ελλήνων. Έδρα του σωματείου είναι το Κλειστό Γυμναστήριο Λαγυνών, χωρητικότητας 350 καθήμενων θεατών. Διαθέτει νομική μορφή ερασιτεχνικού σωματείου. Καλλιεργεί αποκλειστικά το άθλημα της καλαθοσφαίρισης, τόσο για ενήλικους άρρενες αθλητές όσο και για αγόρια και κορίτσια κάτω των 20 ετών.
Ιστορική αναδρομή
Ο Ερμής ιδρύθηκε στην περιοχή του Λαγκαδά Θεσσαλονίκης το 1978. Εντάχθηκε στο δυναμικό της Ένωσης Καλαθοσφαιρικών Σωματείων Θεσσαλονίκης, που είχε δημιουργηθεί λίγο νωρίτερα και συγκεκριμένα το Δεκέμβριο του 1976.
Ανοδική Πορεία και Πρώιμες επιτυχίες (1997 - 2003)
Η Γ' Εθνική, όπως συμβαίνει μέχρι σήμερα, διαιρούσε τις συμμετέχουσες ομάδες σε τέσσερις Ομίλους βάσει γεωγραφικών κριτηρίων. Την αγωνιστική περίοδο 1997-98 ο Ερμής εντάχθηκε στον 1ο Όμιλο Βορρά. Αντιμετώπισε 13 συλλόγους σε διπλούς αγώνες, ολοκληρώνοντας τις αγωνιστικές του υποχρεώσεις στην 6η θέση της τελικής κατάταξης. Έχοντας συλλέξει 14 νίκες και 12 ήττες, υπερείχε στην τριπλή ισοβαθμία που παρατηρήθηκε μεταξύ αυτού και των ομάδων Γ.Σ. Σιάτιστας και Λασσάνης Κοζάνης.
Την επόμενη χρονιά, 1998-99, η ομάδα είχε την ίδια επίδοση, ωστόσο αυτή τη φορά επαρκούσε να τη φτάσει μέχρι την 8η θέση του τελικού βαθμολογικού πίνακα. Κορυφαίος σκόρερ της ομάδας αναδείχθηκε ο Νίκος Καραδήμος (406 πόντοι σε 25 αγωνιστικές, 16,24 κατά μ.ό.), ενώ ακολούθησαν οι Δημήτρης Μπουσβάρος (292 πόντοι σε 25 αγωνιστικές, 11,68 κατά μ.ό.) και Νίκος Δάλλης (276 πόντοι σε 26 αγωνιστικες, 10,62 κατά μ.ό.).
Στον τελικό βαθμολογικό πίνακα της επόμενης χρονιάς, 1999-00, ο σύλλογος του Λαγκαδά βρέθηκε και πάλι κάτοικος της 8ης θέσης, ωστόσο με ελαφρώς χειρότερη επίδοση: είχε συλλέξει 12 νίκες και 14 ήττες. Παραγωγικότερος σκόρερ ήταν ο Φώτης Παλέντζας (406 πόντοι σε 25 αγωνιστικές, 16,24 κατά μ.ό.). Διακρίθηκαν επίσης οι Νίκος Καραδήμος (357 πόντοι σε 25 αγωνιστικές, 14,28 κατά μ.ό.), Αχιλλέας Καρδομάτης (297 πόντοι σε 22 αγωνιστικές, 13,50 κατά μ.ό.), Παναγιώτης Αμοιρίδης (284 πόντοι σε 25 αγωνιστικές, 11,36 κατά μ.ό.) και Νίκος Δάλλης (149 πόντοι σε 13 αγωνιστικές, 11,46 κατά μ.ό.).
Την επόμενη αγωνιστική περίοδο, 2000-01, ο Ερμής παρουσίασε κακό αγωνιστικό πρόσωπο με συνέπεια να πέσει στη 12η θέση της κατάταξης και να υποβιβαστεί. Ο απολογισμός της χρονιάς ήταν 9 νίκες σε 26 αγωνιστικές. Παραγωγικότερος σκόρερ ήταν για δεύτερη συνεχόμενη χρονιά ο Φώτης Παλέντζας (460 πόντοι σε 26 αγωνιστικές, 17,69 κατά μ.ό.). Διακρίθηκαν επίσης οι Βασίλης Ηλιάδης (267 πόντοι σε 15 αγωνιστικές, 17,80 κατά μ.ό.), Αντώνης Μούμογλου (374 πόντοι σε 26 αγωνιστικές, 14,38 κατά μ.ό.) και Νίκος Καραδήμος (192 πόντοι σε 15 αγωνιστικές, 12,80 κατά μ.ό.).
Η παραμονή του συλλόγου στις τοπικές κατηγορίες της Θεσσαλονίκης αποδείχθηκε σύντομη. Την άνοιξη του 2003 ο Ερμής κατέκτησε και πάλι το Πρωτάθλημα της Α' Κατηγορίας Ανδρών με αποτέλεσμα να επιστρέψει στις εθνικές κατηγορίες.
Άνοδος στη Β' Εθνική (2003 - 2008)
Την αγωνιστική περίοδο 2003-04 ο Ερμής επέστρεψε στη Γ' Εθνική Κατηγορία με δίψα για διάκριση. Αν και είχε μόλις εγκαταλείψει το Τοπικό, κατάφερε να συλλέξει 21 νίκες σε 26 αγωνιστικές. Ο τελικός βαθμολογικός πίνακας του 1ου Ομίλου Βορρά περιελάβανε το σωματείο του Λαγκαδά στην κορυφή, πρώτο μεταξύ 13 ομάδων.
Το επόμενο φθινόπωρο είχε δύο ορόσημα για τον Ερμή: την πρώτη του συμμετοχή στο Πρωτάθλημα της Β Εθνικής (που τότε διοργανωνόταν σε ένα κοινό για όλους Όμιλο), καθώς και την πρώτη του συμμετοχή στο Κύπελλο Ελλάδος. Η παρουσία του στο δεύτερο θεσμό ήταν σύντομη: αποκλείστηκε στην πρεμιέρα εντός έδρας από τον Κολοσσό Ρόδου με σκορ 66-73. Στο Πρωτάθλημα της χρονιάς 2004-05 πέτυχε σε πρώτη φάση το στόχο της παραμονής, αφού κατάφερε να σκαρφαλώσει στην 9η θέση (σε σύνολο 14 συλλόγων). Ο απολογισμός του ήταν 12 νίκες και 14 ήττες. Παραγωγικότερος σκόρερ της χρονιάς ήταν ο Γιώργος Λούπος (459 πόντοι σε 26 αγωνιστικές, 17,7 κατά μ.ό.). Διακρίθηκαν επίσης οι Θανάσης Γερογιάννης (312 πόντοι σε 26 αγωνιστικές, 12,0 κατά μ.ό.) και Ευθύμης Κοθράς (268 πόντοι σε 23 αγωνιστικές, 11,7 κατά μ.ό.).
Το Σεπτέμβριο του 2005 ο Ερμής επέστρεψε στα γήπεδα με τις υποχρεώσεις του στο Κύπελλο. Ηττήθηκε και πάλι εντός έδρας στο παρθενικό του παιχνίδι, αυτή τη φορά από τα Εκπαιδευτήρια Δούκα με σκορ 60-69. Στο Πρωτάθλημα της χρονιάς 2005-06 είχε δυναμική παρουσία, ενώ μάλιστα το σύνολο των ομάδων είχε στο μεταξύ αυξηθεί στις 16. Συγκέντρωσε 19 νίκες και 11 ήττες. Ισοβάθμησε με το Πανόραμα Θεσσαλονίκης, μειονεκτώντας όμως στα μεταξύ τους παιχνίδια. Στην τελική βαθμολογία βρέθηκε οριστικά στην 5η θέση. Την καλύτερη επίδοση στο σκοράρισμα για την ομάδα είχε ο Νίκος Τσούτσος (434 πόντοι σε 29 αγωνιστικές, 14,97 κατά μ.ό.), ενώ ακολούθησαν οι Γιώργος Λούπος (395 πόντοι σε 29 αγωνιστικές, 13,6 κατά μ.ό.) και ο Ελληνογερμανός Ντάρκο Ράλλης (308 πόντοι σε 29 αγωνιστικές, 10,6 κατά μ.ό.).
Στο Κύπελλο την επόμενη χρονιά ο Ερμής δεν είχε καλύτερη τύχη, γνωρίζοντας άμεσα τον αποκλεισμό από την Κομοτηνή. Αυτή τη φορά το παιχνίδι ήταν εκτός έδρας, ενώ το τελικό σκορ διαμορφώθηκε σε 79-75. Η λήξη του Πρωταθλήματος της περιόδου 2006-07 θύμιζε έντονα την εικόνα της προγενέστερης αφού Πανόραμα και Ερμής ισοβάθμησαν ξανά στις θέσεις 4 και 5 αντίστοιχα. Η συγκομιδή τους ήταν απλώς αυτή τη φορά 20 νίκες 10 ήττες. Κορυφαίος σκόρερ της ομάδας αναδείχθηκε τρομαχτική ευστοχία ο Γιάννης Μάνος (664 πόντοι σε 26 αγωνιστικές, 25,53 κατά μ.ό.), με τον Τάσο Δημητριάδη να ακολουθεί (297 πόντοι σε 26 αγωνιστικές, 11,42 κατά μ.ό.).
Το φθινόπωρο του 2007 οι υποχρεώσεις του Ερμή ξεκίνησαν, ως συνήθως, από το Κύπελλο. Στην 1η Αγωνιστική της Α' Φάσης πέτυχε την πρώτη του νίκη στο θεσμό και μάλιστα απέναντι στην ομάδα που τον απέκλεισε την προηγούμενη χρονιά: επικράτησε απέναντι στην Κομοτηνή στην έδρα του με μεγάλη διαφορά στο σκορ (81-43). Στη 2η Αγωνιστική γνώρισε τον αποκλεισμό, έχοντας ηττηθεί εκτός έδρας από τον Αμύντα Υμηττού με σκορ 71-67. Το Πρωτάθλημα της χρονιάς 2007-08 αποδείχθηκε πολύ ανταγωνιστικό. Βάσει της προκήρυξης οι τρεις πρώτες από τις 16 ομάδες της Β' Εθνικής θα προβιβάζονταν στην Α2 Εθνική. Κατά τη λήξη της χρονιάς παρατηρήθηκε το σπάνιο φαινόμενο τετραπλής ισοβαθμίας στις θέσεις 2 έως 5 από ομάδες που είχαν συγκεντρώσει 21 νίκες και 9 ήττες. Βάσει των μεταξύ τους αποτελεσμάτων κατετάγησαν τελικά με την εξής σειρά: Κ.Α.Ο.Δ. (2), Ερμής Λαγκαδά (3), Κεραυνός Αιγίου (4) και Αμύντας Υμηττού (5). Κατά την ιστορική αυτή χρονιά, πρώτοι σκόρερ του συλλόγου του Λαγκαδά ήταν οι Τάσος Δημητριάδης (446 πόντοι σε 30 αγωνιστικές, 14,9 κατά μ.ό.) και Νίκος Παπακωνσταντίνου (369 πόντοι σε 29 αγωνιστικές, 12,7 κατά μ.ό.).
Περίοδος ακμής στην Α2 Εθνική (2008 - 2015)
Προτού κάνει το ντεμπούτο του στα γήπεδα της Α2 Εθνικής Κατηγορίας το Σεπτέμβριο του 2008, ο Ερμής συμμετείχε σε δύο παιχνίδια για την Α' Φάση του Κυπέλλου Ελλάδος. Στο πρώτο από αυτά νίκησε στο Λαγκαδά την ομάδα της Δάφνης με σκορ 79-73. Στο επόμενο ηττήθηκε με τη σειρά του εκτός έδρας από το Λαύριο, με σκορ 80-75, με συνέπεια να αποκλειστεί από τη συνέχεια. Στο Πρωτάθλημα της Α2 Εθνικής για την περίοδο 2008-09 ο Ερμής έθεσε ως πρωταρχικό στόχο την παραμονή. Το πέτυχε με παράδοξο τρόπο, καθώς βρέθηκε ξανά μπλεγμένος σε τετραπλή ισοβαθμία, με την τύχη να του χαμογελά εκ νέου. Ο τελικός βαθμολογικός πίνακας περιελάβανε με τη σειρά τις εξής ομάδες που συγκέντρωσαν 12 νίκες και 18 ήττες: Ολυμπιάδα Πατρών (11), Ερμή Λαγκαδά (12), Ξάνθη (13) και Κεραυνό Αιγίου (14). Ο σύλλογος του Λαγκαδά βρέθηκε εκτός της ζώνης του υποβιβασμού (το σύνολο των ομάδων ήταν 16), ανανεώνοντας την παρουσία του στην Κατηγορία για την επόμενη χρονιά. Παραγωγικότερος σκόρερ για τη χρονιά αυτή ήταν ο Τάσος Δημητριάδης (392 πόντοι σε 30 αγωνιστικές, 13,1 κατά μ.ό.). Ακολούθησαν οι Άρης Νικολούδης (372 πόντοι σε 30 αγωνιστικές, 12,4 κατά μ.ό.), Αντώνης Γκοντόπουλος (349 πόντοι σε 30 αγωνιστικές, 11,6 κατά μ.ό.) και Στράτος Νησιώτης (329 πόντοι σε 30 αγωνιστικές, 11,0 κατά μ.ό.). Επιπλέον ο Δημητριάδης είχε την τρίτη μεγαλύτερη συγκομιδή σε ριμπάουντ στο σύνολο των ομάδων (227 σε 30 αγωνιστικές, 7,6 κατά μ.ό.).
Το Σεπτέμβριο της επόμενης αγωνιστικής περιόδου ο Ερμής διαγωνίστηκε δύο φορές στα πλαίσια του Κυπέλλου Ελλάδος. Στην πρεμιέρα αναδείχτηκε νικητής απέναντι στα Εκπαιδευτήρια Μαντουλίδη και μάλιστα μακριά από την έδρα του, με το τελικό σκορ να διαμορφώνεται σε 59-82. Εντούτοις, στη 2η Αγωνιστική της Β' Φάσης, δεν είχε την ίδια τύχη απέναντι στον Ίκαρο-Έσπερο Καλλιθέας. Γνώρισε την ήττα εκτός έδρας με σκορ 80-66 και αποκλείστηκε από τη συνέχεια της διοργάνωσης. Στο Πρωτάθλημα της Α2 Εθνικής για τη χρονιά 2009-10 συμμετείχαν 16 σύλλογοι, με τους τρεις τελευταίους να παίρνουν το δρόμο του υποβιβασμού. Η ομάδα του Λαγκαδά συγκέντρωσε 13 νίκες και 17 ήττες, ισοβαθμώντας στα όρια της επικίνδυνης ζώνης με τον Αμύντα Υμηττού, τους Ικάρους Σερρών και τον Ερμή Περάματος. Τελικά μόνο ο τελευταίος υποβιβάστηκε, ενώ ο Ερμής Λαγκαδά έμεινε στην κατηγορία καταλαμβάνοντας τη 13η θέση. Κορυφαίος σκόρερ της ομάδας αναδείχτηκε ο Σέρβος Βούκασιν Μάντιτς (490 πόντοι σε 30 αγωνιστικές, 16,33 κατά μ.ό.), ενώ ακολούθησαν οι Έλληνες Τάσος Δημητριάδης (377 πόντοι σε 30 αγωνιστικές, 12,57 κατά μ.ό.) και Κώστας Τσότσος (289 πόντοι σε 28 αγωνιστικές, 10,32 κατά μ.ό.). Προπονητής της ομάδας την περίοδο αυτή ήταν ο Βασίλης Αγγέλης, ο οποίος διατήρησε τη θέση του και καθ' όλη τη διάρκεια της επόμενης.
Μετά τη λήξη της καλοκαιρινής ανάπαυλας ο Ερμής επέστρεψε στα γήπεδα για τις υποχρεώσεις του στο Κύπελλο. Τη χρονιά αυτή επέδειξε ανθεκτικότητα, παίζοντας σε τέσσερις αγωνιστικές προτού διακοπεί η πορεία του. Στα πλαίσια της Α' Φάσης νίκησε το Στρατώνι μακριά από την έδρα του με σκορ 63-77. Στη συνέχεια ακολούθησαν δύο εντός έδρας νίκες στα πλαίσια της Β' Φάσης, η πρώτη απέναντι στο Παγκράτι με σκορ 93-82 και η δεύτερη απέναντι στον Αρκαδικό με σκορ 88-80. Τελικά στην 3η Αγωνιστική της Β' Φάσης διασταυρώθηκε με το συμπολίτη του Άρη, από τον οποίο και έχασε στο Λαγκαδά με σκορ 64-90. Η δομή του Πρωταθλήματος της Α2 Εθνικής δεν άλλαξε την περίοδο 2010-11 σε σχέση με την προηγούμενη. Στο πλαίσιο αυτό ο Ερμής ολοκλήρωσε τις αγωνιστικές του υποχρεώσεις ξανά με απολογισμό 13 νίκες και 17 ήττες. Αυτή τη φορά ισοβάθμησε με τον Πιερικό Αρχέλαο και εν τέλει βρέθηκε κάτω από εκείνον στην τελική κατάταξη. Ειδικότερα τοποθετήθηκε στη 12η θέση, αποφεύγοντας τον υποβιβασμό. Τους περισσότερους πόντους συγκέντρωσαν για λογαριασμό του Ερμή ο Έλληνας Αλέξανδρος Παναγιωτόπουλος (403 πόντοι σε 30 αγωνιστικές, 13,43 κατά μ.ό.), ο Ελληνογερμανός Ντάρκο Ράλλης (359 πόντοι σε 27 αγωνιστικές, 13,30 κατά μ.ό.) και ο Γιώργος Αναγνωστόπουλος (331 πόντοι σε 30 αγωνιστικές, 11,03 κατά μ.ό.).
Για την αγωνιστική περίοδο 2011-12, ο Ερμής αποφάσισε να αποσυρθεί εθελοντικά από το θεσμό του Κυπέλλου, αφήνοντας τον Ηρακλή Θεσσαλονίκης να περάσει στην επόμενη φάση άνευ αγώνος. Την ίδια απόφαση πήραν δέκα ακόμη σύλλογοι, μετατρέποντας την πρώτη φάση του θεσμού σε παρωδία. Από την άλλη στο Πρωτάθλημα το σωματείο του Λαγκαδά βελτίωσε τη θέση του στην τελική κατάταξη, σκαρφαλώνοντας στη 10η θέση. Για να το πετύχει μάζεψε 14 νίκες και 16 ήττες, ενώ ήταν ο πρωτοπόρος τριπλής ισοβαθμίας με το Παγκράτι και τον Αμύντα Δάφνης-Υμηττού. Παραγωγικότερος σκόρερ της ομάδας αναδείχθηκε τη χρονιά αυτή ο Έλληνας Σάββας Ηλιάδης (491 πόντοι σε 29 αγωνιστικές, 16,93 κατά μ.ό.). Διακρίθηκαν επίσης ο Γιώργος Αναγνωστόπουλος (368 πόντοι σε 30 αγωνιστικές, 12,27 κατά μ.ό.) και ο Σπύρος Κέκελης (330 πόντοι σε 29 αγωνιστικές, 11,38 κατά μ.ό.). Στο πόστο του πρώτου προπονητή ήταν καθ' όλη τη διάρκεια της χρονιάς ο Αντώνης Μπαξεβάνης.
Η αγωνιστική περίοδος 2012-13 ξεκίνησε για την ομάδα ομαλά με έναν αγώνα Κυπέλλου. Στα πλαίσια της Α' Φάσης αναμετρήθηκε εκτός έδρας με τα Τρίκαλα και αποκλείστηκε κατόπιν ήττας με σκορ 89-71. Το Πρωτάθλημα της Α2 Εθνικής τη χρονιά αυτή συρρικνώθηκε για οικονομικούς λόγους με 14 συλλόγους να συγκροτούν ένα και μοναδικό Όμιλο. Ο Ερμής μετά από 26 αγωνιστικές είχε συλλέξει 9 νίκες, με συνέπεια να καταταγεί στην 11η θέση του τελικού βαθμολογικού πίνακα. Τοποθετήθηκε εκτός της ζώνης του υποβιβασμού, ενώ δεν παρατηρήθηκε ισοβαθμία με άλλη ομάδα. Τη χρονιά αυτή κορυφαίος σκόρερ τόσο της ομάδας όσο και του Πρωταθλήματος αναδείχθηκε ο Γιώργος Αναγνωστόπουλος (504 πόντοι σε 26 αγωνιστικές, 19,38 κατά μ.ό.). Επιπλέον πρώτευσε και στο στατιστικό πίνακα των κερδισμένων φάουλ (198 σε 26 αγωνιστικές, 7,62 κατά μ.ό.). Στο σκοράρισμα διακρίθηκαν επίσης οι Χάρης Πλιούκας (326 πόντοι σε 26 αγωνιστικές, 12,54 κατά μ.ό.) και Θοδωρής Γεωργίτσης (272 πόντοι σε 23 αγωνιστικές, 11,38 κατά μ.ό.). Πρώτος προπονητής ήταν μέχρι τον Ιανουάριο ο Στέφανος Πέρκος, ενώ για το υπόλοιπο της χρονιάς τον διαδέχθηκε ο Τάκης Ξουρίδας.
Το επόμενο φθινόπωρο ο Ερμής επέστρεψε στα γήπεδα για τις υποχρεώσεις του στο Κύπελλο. Η πρώτη του πρόκληση ήταν να αντιμετωπίσει εντός έδρας την Αγία Παρασκευή, αποτυγχάνοντας να πάρει νικηφόρο αποτέλεσμα. Το τελικό σκορ διαμορφώθηκε σε 74-76. Τη χρονιά 2013-14 ο σύλλογος ολοκλήρωσε τις αγωνιστικές του υποχρεώσεις με 10 νίκες και 16 ήττες. Ισοβάθμησε με το Φιλαθλητικό Ζωγράφου στις θέσεις 11 και 12, η δεύτερη από τις οποίες οδηγούσε στη Β' Εθνική Κατηγορία. Υπερέχοντας στα μεταξύ τους αποτελέσματα ο Ερμής ήταν η ομάδα που διασώθηκε. Τους περισσότερους πόντους για λογαριασμό του συλλόγου σημείωσε ο Αλέξανδρος Σιγκούνας (423 πόντοι σε 23 αγωνιστικές, 18,39 κατά μ.ό.), ενώ ακολούθησαν οι Σάββας Ηλιάδης (326 πόντοι σε 25 αγωνιστικές, 13,04 κατά μ.ό.) και ο Σέρβος Μίλαν Τρτιτς (309 πόντοι σε 26 αγωνιστικές, 11,88 κατά μ.ό.). Ο Σιγκούνας είχε επίσης την τρίτη καλύτερη επίδοση στη συγκομιδή ριμπάουντ στο σύνολο των αθλητών της Α2 Εθνικής (201 σε 23 αγωνιστικές, 8,74 κατά μ.ό.). Καθήκοντα πρώτου προπονητή συνέχισε να διατηρεί τη χρονιά αυτή ο Ξουρίδας μέχρι το Δεκέμβριο του 2013, ενώ μέχρι το καλοκαίρι συνέχισε στο πόστο ο Στάθης Καμαράκης.
Επιστροφή στη Β' Εθνική (2015 - σήμερα)
Κατά την επιστροφή του στη Β Εθνική το φθινόπωρο του 2015, ο Ερμής απώλεσε το δικαίωμα συμμετοχής του στο Κύπελλο Ελλάδος, καθώς στο μεταξύ για οικονομικούς λόγους ο σχετικός κανονισμός είχε αλλάξει και επέτρεπε μόνο στις ομάδες της Α1 και της Α2 Εθνικής να αγωνίζονται στο θεσμό. Επίσης το Πρωτάθλημα διοργανωνόταν πλέον σε δύο Ομίλους, έναν για το Βορρά κι έναν για το Νότο. Ο Ερμής εντάχθηκε στον πρώτο βάσει της γεωγραφικής θέσης της έδρας του.
Την αγωνιστική περίοδο 2015-16 τον Όμιλο Βορρά συγκρότησαν 15 σύλλογοι. Στο πλαίσιο αυτό ο σύλλογος του Λαγκαδά συγκέντρωσε 17 νίκες και 11 ήττες, ολοκληρώνοντας τις αγωνιστικές του υποχρεώσεις στην 5η θέση της τελικής κατάταξης. Κορυφαίος σκόρερ για λογαριασμό της ομάδας αναδείχθηκε ο Νίκος Γκαμούρας (413 πόντοι σε 27 αγωνιστικές, 15,3 κατά μ.ό.). Διακρίθηκαν επίσης ο Λευτέρης Ακεψιμαΐδης (367 πόντοι σε 25 αγωνιστικές, 14,7 κατά μ.ό.) και ο Μπάμπης Παρίτσης (293 πόντοι σε 28 αγωνιστικές, 10,5 κατά μ.ό.). Καθήκοντα πρώτου προπονητή διατήρησε καθ’ όλη τη διάρκεια της χρονιάς ο Βασίλης Αγγέλης.
Τον επόμενο Σεπτέμβριο ο Ερμής επέστρεψε στο Κύπελλο, εφόσον ο κανονισμός άλλαξε και συμπεριέλαβε τη Β Εθνική εκ νέου. Στην πρεμιέρα ο Ερμής ταξίδεψε στην έδρα του Α.Ο. Αγρινίου, όπου και ηττήθηκε με σκορ 81-60. Συνεπώς η πορεία του σταμάτησε στο σημείο αυτό. Σε ό,τι αφορά το Πρωτάθλημα της χρονιάς 2017-18, ο σύλλογος του Λαγκαδά συγκέντρωσε 15 νίκες και 13 ήττες, τερματίζοντας στην 7η θέση της τελικής βαθμολογικής κατάταξης. Ισοβάθμησε τόσο με το Αγρίνιο όσο και με το Στρατώνι και βάσει των μεταξύ τους αποτελεσμάτων τοποθετήθηκε ανάμεσά τους.
Τρέχουσα αγωνιστική περίοδος
Κατά την αγωνιστική περίοδο, 2018-19, ο Μ.Α.Σ. Ερμής Λαγκαδά διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Ειδικότερα αποτέλεσε τη μία από τις 16 ομάδες που συγκρότησαν τον Όμιλο Βορρά. Ολοκλήρωσε τις αγωνιστικές του υποχρεώσεις έχοντας συλλέξει 16 νίκες και 14 ήττες. Τον ίδιο απολογισμό είχε και η ομάδα της Χ.Α.Ν.Θ., ωστόσο ο Ερμής υπερείχε αυτής στα επόμενα κριτήρια κατάταξης. Στον τελικό βαθμολογικό πίνακα βρέθηκε στην 5η θέση. Κορυφαίος σκόρερ της ομάδας αναδείχθηκε ο Νεκτάριος Μάρουσιτς.
Σε ό,τι αφορά το θεσμό του Κυπέλλου Ελλάδος, ο σύλλογος αποκλείστηκε στην πρεμιέρα από το Σ.Α. Στρατωνίου. Αναλυτικότερα ηττήθηκε εντός έδρας με σκορ 63-71.
Έδρα του συλλόγου είναι το Κλειστό Γυμναστήριο Λαγυνών, χωρητικότητας 350 θεατών. Γενικός αρχηγός του συλλόγου είναι ο Δημήτρης Χρηστίδης. Καθήκοντα πρώτου προπονητή διατήρησαν τρεις διαφορετικοί προπονητές εντός της περιόδου: ο Δημήτρης Τσούρμας μέχρι το Νοέμβριο, ο Βασίλης Αγγέλης μέχρι το Μάρτιο και ο Γιώργος Κυρούδης μέχρι τη λήξη του Πρωταθλήματος.
Τμήματα υποδομής
Ο Ερμής Λαγκαδά διατηρεί ακαδημίες τόσο για αγόρια και όσο και για κορίτσια ηλικίας κάτω των 20 ετών.
Το Μάιο του 2018 ο Ερμής κατέκτησε αήττητος το Πρωτάθλημα Ανδρών U20 της Ένωσης Καλαθοσφαιρικών Σωματείων Θεσσαλονίκης. Η τελική φάση του Πρωταθλήματος διοργανώθηκε υπό τη μορφή τουρνουά όπου ο Ερμής αντιμετώπισε νικηφόρα τον Αίαντα Ευόσμου, την Ευκαρπία και τον Ιωνικό Ιωνίας. Προπονητές της ομάδας ήταν οι Νίκος Γκαμούρας και Δημήτρης Τσούρμας, αθλητής και προπονητής της ανδρικής ομάδας αντίστοιχα.